Na pokraji síl

Na pokraji síl je šiesty singel z albumu Tráva musí rásť speváka Mira Jaroša a Dominiky Mirgovej. 

V 50 týždni roku 2011 sa stal siedmou najhranejšou slovenskou nahrávkou.Webová stránka IFPI (pozri Rádio SK Top 50 a 50. týždeň r. 2011)

 Vznik 
Pieseň je duet Mira Jaroša a Dominiky Mirgovej. Pôvodným autorom je izraelský hudobník Idan Raichel.Supermusic, slovenský text napísal Miro Jaroš. Spevák po prvýkrát využíva zvuk bendža, ktorý vytvára charakter nahrávky. 

 Videoklip 

Klip sa inšpiroval obrazovým stvárnením skladby Where the Wild Roses Grow Nicka Cavea (inšpirácia Millaisovým obrazom Ofélia). Novú verziu natočil Michal Kunes Kováč. Tragický dej sa odohráva pri opustenom jazere kde nájde Miro mŕtvu Dominiku. Z klipu nie je jasné, čo sa stalo. Počas nakrúcania bola Dominika napadnutá krkavcom a spoločnosť vo vode jej robil obrovský had. Videoklip mal za prvé dva dni viac ako 30 000 pozretí a objavil sa aj na MTV. 

Verzie nahrávky
"Radio Edit"
"Alternatívna verzia"
"Randy vission remix"
"Malinovsky remix"
"Peter Jancat auris remix"
"Randy vission instrumental"
"Solo demo verzia"
"Acapella"

 Referencie 

Kategória:Piesne Mira Jaroša
Kategória:Piesne z 2011